CHAYO วิ่งกว่า 6% ทุบสถิติ “ออลไทม์ไฮ” คาดนลท.มั่นใจผลงาน Q2/61 โตแจ่ม
CHAYO วิ่งกว่า 6% ทุบสถิติ“ออลไทม์ไฮ” คาดนลท.มั่นใจผลงาน Q2/61 โตแจ่ม ล่าสุด ณ เวลา 15.41 น. อยู่ที่ 3.98 บาท บวก 0.24 บาท หรือ 6.42% สูงสุดที่ 4.08 บาท ต่ำสุดที่ 3.72 บาท ด้วยมูลค่าซื้อขาย 260.96 ล้านบาท
21 มิ.ย. 2561

ผู้สื่อข่าวรายงานว่า ราคาหุ้น บริษัท ชโย กรุ๊ป จำกัด (มหาชน) หรือ CHAYO ล่าสุด ณ เวลา 15.41 น. อยู่ที่ 3.98 บาท บวก 0.24 บาท หรือ 6.42% สูงสุดที่ 4.08 บาท ต่ำสุดที่ 3.72 บาท ด้วยมูลค่าซื้อขาย 260.96 ล้านบาท

ทั้งนี้ ราคาหุ้น CHAYO ปรับตัวขึ้นสูงสุดนับตั้งต่เข้าซื้อขายในตลาดหลักทรัพย์เอ็ม เอ ไอ เมื่อวันที่ 22 มี.ค.2561 โดยมีราคา IPO อยู่ที่ 2.88 บาท คาดนักลงทุนมั้นใจธุรกิจเติบโต หลังผู้บริหารเปิดเผยว่าบริษัทมีแผนเข้าประมูลซื้อพอร์ตหนี้จากสถาบันการเงินอย่างต่อเนื่อง โดยได้มีการปรับเป้าการซื้อหนี้หรือสินทรัพย์ด้อยคุณภาพเข้ามาบริหารเป็นไม่ต่ำกว่า 10,000 ล้านบาทในปีนี้ จากเดิมที่คาดระดับ 5,000-6,000 ล้านบาท
สำหรับแนวโน้มผลการดำเนินในไตรมาส 2/61 หรือไตรมาส 3/61 คาดว่ารายได้จะเพิ่มขึ้นอย่างต่อเนื่อง จากพอร์ตสินเชื่อที่มีหลักประกันที่ซื้อเข้ามาในปี 60 ซึ่งในไตรมาส 4/61 จะเริ่มทยอยรับรู้รายได้จากพอร์ตสินเชื่อไม่มีหลักประกันที่บริษัทเพิ่งซื้อเข้ามา
นอกจากนี้มองว่าปี 2561 เป็นปีทองของ CHAYO จากผลงานที่มีแนวโน้มการเติบโตที่ดี โดย CHAYO มีความพร้อมทั้งด้านเงินทุน ทั้งด้านการบริหารงานและภาวะตลาดที่เอื้ออำนวย ในการที่จะรุกธุรกิจซื้อหนี้เข้ามาบริหารอย่างต่อเนื่อง ซึ่งเป็นธุรกิจหลักที่เรามีความเชี่ยวชาญ สามารถสร้างการเติบโตทั้งในแง่ของยอดขายและกำไร ซึ่งจะสนับสนุนให้รายได้ปีนี้เติบโตไม่ต่ำกว่า 10% ตามเป้าหมายที่วางไว้ จากปีก่อนที่มีรายได้ 206.56 ล้านบาท